Puerto Rico

Ang Puerto Rico, o Komonwelt ng Puerto Rico (Ingles: Puerto Rico, bigkas: /ˌpwɛrtə ˈriːkoʊ/ o /ˌpɔrtə ˈriːkoʊ/, opisyal na Commonwealth of Puerto Rico (Espanyol: Estado Libre Asociado de Puerto Rico, literal na Kasaping (Asosyadong) Malayang Estado ng Puerto Rico, Ingles: Associated Free State of Puerto Rico), ay isang awtonomo o namamahala ng sarili na di-inkorporadong teritoryo ng Estados Unidos (hindi pa isang estado ng bansang Amerika) na matatagpuan sa hilagang-katimugang Caribe, sa silangan ng Republikang Dominikano at sa kanluran ng Mga Kapuluang Birhen Binubuo ito ng isang kapuluan o arkipelagong kinabibilangan ng pangunahing pulo ng Puerto Ricoat at isang bilang ng mas maliliit na mga kapuluan at mga Cay, na ang Vieques, Culebra, at Mona ang pinakamalalaki. Ang pangunahing pulong Puerto Ricoang pinakamaliit sa area ng mga lupain at pangalawang maliit sa bilang ng populasyon mula sa apat na Kalakhang Antiles (Kuba, Hispaniola, Hamayka, at Puerto Rico). Karaniwang tinatawag ng mga Portorikenyo (nagiging Portorikenya kung mga kababaihan lamang) ang pulo ng Portoriko bilang Borinquen, mula sa Borikén, ang pangalan nito sa katutubong wikang Taíno. Hinango sa Borikén at Borinquen ang mga salitang boricua at borincano, ayon sa pagkakasunud-sunod, at karaniwang ginagamit upang kilalanin ang isang nagmula sa liping Portorikenyo. Tanyag ding tinatawag ang pulo bilang "La Isla del Encanto", na nangangahulugang "Ang Pulo ng Engkanto." Mga sanggunian Ang lathalaing ito na tungkol sa Heograpiya at Estados Unidos ay isang usbong. Makatutulong ka sa Wikipedia sa pagpapalawig nito.